CELEX: 32017D0010
Language: lt
Date: 1483574400000
Title: 2017 m. sausio 5 d. Komisijos įgyvendinimo sprendimas (ES) 2017/10, kuriuo iš dalies keičiami įgyvendinimo sprendimai 2013/328/ES ir 2012/807/ES, kuriais nustatomos specialiosios tam tikros priedugnio ir pelaginių žuvų žvejybos Šiaurės jūros Sąjungos vandenyse ir ICES IIa kvadrato Sąjungos vandenyse kontrolės ir inspektavimo programos

6.1.2017   
               
               
                  LT
               
               
                  Europos Sąjungos oficialusis leidinys
               
               
                  L 3/34
               
            KOMISIJOS ĮGYVENDINIMO SPRENDIMAS (ES) 2017/10
      2017 m. sausio 5 d.
      kuriuo iš dalies keičiami įgyvendinimo sprendimai 2013/328/ES ir 2012/807/ES, kuriais nustatomos specialiosios tam tikros priedugnio ir pelaginių žuvų žvejybos Šiaurės jūros Sąjungos vandenyse ir ICES IIa kvadrato Sąjungos vandenyse kontrolės ir inspektavimo programos
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantį reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantį reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (1), ypač į jo 95 straipsnį,
      kadangi:
      
                  (1)
               
               
                  Komisijos įgyvendinimo sprendimu 2013/328/ES (2) nustatoma specialioji atlantinių menkių, jūrinių plekšnių ir paprastųjų jūrų liežuvių išteklių žvejybos Kategato sąsiauryje, Šiaurės jūroje, Skagerako sąsiauryje, rytinėje Lamanšo sąsiaurio dalyje, vandenyse į vakarus nuo Škotijos ir Airijos jūroje kontrolės ir inspektavimo programa;
               
            
                  (2)
               
               
                  siekiant sumažinti didelį šiuo metu sužvejojamos nepageidaujamos priegaudos kiekį ir palaipsniui panaikinti žuvų išmetimo į jūrą praktiką, Europos Parlamento ir Tarybos reglamentu (ES) Nr. 1380/2013 (3) nustatytas įpareigojimas vykdant pelaginių ir priedugnio rūšių žuvų žvejybą iškrauti laimikį. Išsami informacija, kaip įgyvendinti įpareigojimą iškrauti laimikį, išdėstyta Komisijos deleguotajame reglamente (ES) Nr. 1395/2014 (4) ir Komisijos deleguotajame reglamente (ES) 2015/2440 (5). Įpareigojimo iškrauti laimikį laikymasis turėtų būti kontroliuojamas ir inspektuojamas;
               
            
                  (3)
               
               
                  be paprastųjų jūrų liežuvių, jūrinių plekšnių ir atlantinių menkių išteklių žvejybos Šiaurės jūroje, kuriai taikomas Įgyvendinimo sprendimas 2013/328/ES ir kuriai ir toliau turėtų būti taikoma specialioji kontrolės ir inspektavimo programa, į specialiąją kontrolės ir inspektavimo programą taip pat reikėtų įtraukti žvejybą, apibrėžtą žuvų išmetimo į jūrą mažinimo planų, nurodytų deleguotuosiuose reglamentuose (ES) Nr. 1395/2014 ir (ES) 2015/2440, prieduose, kad susijusios valstybės narės galėtų veiksmingai ir efektyviai vykdyti bendrą inspektavimo ir priežiūros veiklą;
               
            
                  (4)
               
               
                  remiantis rizikos vertinimo, valstybių narių atlikto dėl kiekvienos žvejybos, kuriai taikomi žuvų išmetimo į jūrą mažinimo planai, rezultatais, valstybės narės turi įgyvendinti dabartinėje specialiojoje kontrolės ir inspektavimo programoje nustatytus bendrus inspektavimo standartus;
               
            
                  (5)
               
               
                  siekiant atsižvelgti į regionų ypatumus ir poreikį suderinti ir padidinti kontrolės ir inspektavimo procedūrų veiksmingumą, dabartinė specialioji kontrolės ir inspektavimo programa taikoma Šiaurės jūros, apibrėžtos Reglamente (ES) Nr. 1380/2013, Sąjungos vandenims (ICES IIIa zonai (t. y. įskaitant Kategato ir Skagerako sąsiaurius) ir ICES IV zonai), ir ICES IIa kvadrato Sąjungos vandenims;
               
            
                  (6)
               
               
                  dabartinė specialioji kontrolės ir inspektavimo programa taikoma tam tikrų priedugnio rūšių žuvims ir žvejybai Šiaurės jūros Sąjungos vandenyse bei ICES IIa kvadrato Sąjungos vandenyse, taip pat tam tikrai pelaginių žuvų žvejybai Šiaurės jūros Sąjungos vandenyse (ICES IIIa ir IV zonose) ir ICES IIa kvadrato Sąjungos vandenyse. Komisijos įgyvendinimo sprendimu 2012/807/ES (6) su pakeitimais, padarytais Įgyvendinimo sprendimu 2015/1944/ES (7), nustatoma specialioji pelaginių žuvų žvejybos šiaurės rytų Atlanto vandenyno vakarų vandenyse ir šiaurinėje Šiaurės jūros dalyje (ICES IVa zonoje) kontrolės ir inspektavimo programa. Todėl tikslinga Įgyvendinimo sprendimo 2012/807/ES taikymo sritį suderinti su dabartiniu sprendimu;
               
            
                  (7)
               
               
                  Tarybos reglamentu (EB) Nr. 850/98 (8) ir visų pirma jo IIIa antraštine dalimi nustatytos priemonės į jūrą išmetamam žuvų kiekiui sumažinti. Įgyvendinant specialiąją kontrolės ir inspektavimo programą turėtų būti užtikrinamas draudimo atrinkti geriausių rūšių žuvis, reikalavimo plaukti į kitą žvejybos rajoną nuostatų ir draudimo paleisti žuvis laikymasis;
               
            
                  (8)
               
               
                  šiame sprendime nustatytos priemonės atitinka Žuvininkystės ir akvakultūros vadybos komiteto nuomonę,
               
            PRIĖMĖ ŠĮ SPRENDIMĄ:
      1 straipsnis
      Įgyvendinimo sprendimo 2013/328/ES pakeitimai
      Įgyvendinimo sprendimas 2013/328/ES iš dalies keičiamas taip:
      
                  1)
               
               
                  pavadinimas pakeičiamas taip:
                  
                     „2013 m. birželio 25 d. Komisijos įgyvendinimo sprendimas, kuriuo nustatoma specialioji tam tikros priedugnio ir pelaginių žuvų žvejybos Šiaurės jūros Sąjungos vandenyse ir ICES IIa kvadrato Sąjungos vandenyse kontrolės ir inspektavimo programa“.
                  
               
            
                  2)
               
               
                  1 straipsnis pakeičiamas taip:
                  „1 straipsnis
                  Dalykas
                  Šiuo sprendimu nustatoma bendra specialioji kontrolės ir inspektavimo programa, taikytina atlantinių menkių, paprastųjų jūrų liežuvių ir jūrinių plekšnių žvejybai ICES IIIa ir IV zonų Sąjungos vandenyse, taip pat tam tikrai atlantinių skumbrių, atlantinių silkių, paprastųjų stauridžių, šiaurinių žydrųjų merlangų, atlantinių argentinų, šprotų; tobių ir norveginių menkučių; atlantinių menkių, juodadėmių menkių, paprastųjų merlangų, ledjūrio menkių, norveginių omarų, europinių jūrų liežuvių, jūrinių plekšnių, jūrinių lydekų ir šiaurinių paprastųjų krevečių žvejybai ICES IIIa bei IV zonų Sąjungos vandenyse ir ICES IIa kvadrato Sąjungos vandenyse (toliau – atitinkami rajonai).“
               
            
                  3)
               
               
                  2 straipsnyje įterpiama ši 1a dalis:
                  „1a.   Specialioji kontrolės ir inspektavimo programa taikoma:
                  
                              a)
                           
                           
                              žvejybai, apibrėžtai Komisijos deleguotojo reglamento (ES) Nr. 1395/2014 (*1) priede;
                           
                        
                              b)
                           
                           
                              žvejybai, apibrėžtai Komisijos deleguotojo reglamento (ES) 2015/2440 (*2) priede;
                           
                        
                              c)
                           
                           
                              ištekliams, kuriems taikomi reglamentai (EB) Nr. 1342/2008 ir (EB) Nr. 676/2007.
                           
                        
                     (*1)  2014 m. spalio 20 d. Komisijos deleguotasis reglamentas (ES) Nr. 1395/2014, kuriuo nustatomas tam tikros mažųjų pelaginių žuvų žvejybos ir pramoninės žvejybos Šiaurės jūroje žuvų išmetimo į jūrą mažinimo planas (OL L 370, 2014 12 30, p. 35)."
						
                  
                     (*2)  2015 m. spalio 22 d. Komisijos deleguotasis reglamentas (ES) 2015/2440, kuriuo nustatomas tam tikrai priedugnio žuvų žvejybai Šiaurės jūroje ir ICES IIa kvadrato Sąjungos vandenyse taikomas žuvų išmetimo į jūrą mažinimo planas (OL L 336, 2015 12 23, p. 42).“"
						
               
            
                  4)
               
               
                  3 straipsnis iš dalies keičiamas taip:
                  
                              a)
                           
                           
                              1 dalis pakeičiama taip:
                              „1.   Specialiąja kontrolės ir inspektavimo programa užtikrinama, kad būtų vienodai ir veiksmingai įgyvendinamos 2 straipsnio 1a dalyje nurodytai žvejybai ir ištekliams taikytinos išsaugojimo ir kontrolės priemonės.“;
                           
                        
                              b)
                           
                           
                              2 dalies c punktas pakeičiamas taip:
                              
                                          „c)
                                       
                                       
                                          įpareigojimo iškrauti visą sužvejotų rūšių, kurioms pagal Europos Parlamento ir Tarybos reglamentą (ES) Nr. 1380/2013 (*3) taikomas įpareigojimas iškrauti laimikį, žuvų kiekį, taip pat Tarybos reglamento (EB) Nr. 850/98 (*4) IIIa antraštinėje dalyje numatytų priemonių į jūrą išmetamam žuvų kiekiui sumažinti.
                                       
                                    
                                 (*3)  2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22)."
						
                              
                                 (*4)  1998 m. kovo 30 d. Tarybos reglamentas (EB) Nr. 850/98 dėl žuvininkystės išteklių apsaugos, taikant technines priemones jūrų gyvūnų jaunikliams apsaugoti (OL L 125, 1998 4 27, p. 1).“"
						
                           
                        
            
                  5)
               
               
                  4 straipsnio 2 dalis pakeičiama taip:
                  „2.   Kiekvienas su bet kuria 2 straipsnio 1a dalyje nurodyta žvejyba ar ištekliais susijęs žvejybos laivas, žvejybos laivų grupė, žvejybos įrankių kategorija, veiklos vykdytojas ir (arba) su žvejyba susijusi veikla kontroliuojami ir inspektuojami atsižvelgiant į prioriteto lygmenį, nustatytą vadovaujantis 3 dalimi.“
               
            
                  6)
               
               
                  5 straipsnis pakeičiamas taip:
                  „5 straipsnis
                  Rizikos vertinimo procedūros
                  1.   Susijusios valstybės narės, taikydamos bendradarbiaujant su Europos žuvininkystės kontrolės agentūra (EFCA) nustatytą metodiką, įvertina riziką, susijusią su 1 straipsnyje nurodytais ištekliais ir rajonu (-ais).
                  2.   1 dalyje nurodyta rizikos vertinimo metodika užtikrinama, kad susijusi valstybė narė:
                  
                              a)
                           
                           
                              remdamasi ankstesne patirtimi bei visa turima aktualia informacija, įvertina reikalavimų nesilaikymo tikimybę ir galimas tokio nesilaikymo pasekmes;
                           
                        
                              b)
                           
                           
                              nustato rizikos lygį (pagal žvejybą ir išteklius, susijusį rajoną, metų laiką) remdamasi pasikartojančiais atvejais (dažni, vidutinio dažnumo, reti, nėra) ir galimomis pasekmėmis (rimtos, reikšmingos, priimtinos arba nedidelės). Įvertintas rizikos lygis nurodomas kaip labai maža, maža, vidutinė, didelė arba labai didelė rizika.
                           
                        3.   Susijusios valstybės narės sudaro ir nuolat atnaujina savo laivų sąrašą ir jame nurodo bent didelės ir labai didelės rizikos laivus. Atnaujintas pagal riziką surūšiuotų laivų sąrašas naudojamas vykdant atitinkamas su jungtinės veiklos planu susijusias kampanijas.
                  4.   1 straipsnyje nurodytame (-uose) rajone (-uose) žvejojančiam žvejybos laivui, plaukiojančiam su valstybės narės, kuri nėra susijusi valstybė narė, vėliava, arba ten pat žvejojančiam trečiosios šalies žvejybos laivui rizikos lygis priskiriamas vadovaujantis šio straipsnio 2 dalimi. Neturint informacijos ir laivo vėliavos valstybės valdžios institucijoms pagal 9 straipsnį nepateikus savo rizikos vertinimo, atlikto pagal 4 straipsnio 2 dalį ir šio straipsnio 3 dalį, rezultatų, kuriais remiantis nustatomas kitas rizikos lygis, tas laivas laikomas labai didelės rizikos žvejybos laivu.“
               
            
                  7)
               
               
                  7 straipsnis pakeičiamas taip:
                  „1.   Įgyvendindama jungtinės veiklos planą, jei taikoma, kiekviena susijusi valstybė narė pateikia EFCA rizikos vertinimo, atlikto pagal 5 straipsnio 2 dalį, rezultatus ir visų pirma įvertintų rizikos lygių ir atitinkamų inspektavimo tikslų sąrašą.“
               
            
                  8)
               
               
                  8 straipsnis iš dalies keičiamas taip:
                  
                              a)
                           
                           
                              1 dalis pakeičiama taip:
                              „1.   Nepažeidžiant Reglamento (EB) Nr. 1224/2009 I priede ir Tarybos reglamento (EB) Nr. 1005/2008 (*5) 9 straipsnio 1 dalyje nustatytų tikslinių standartų, 2 straipsnio 1a dalies c punkte nurodytų išteklių atveju didelės ir labai didelės rizikos žvejybos laivams ir (arba) kitiems veiklos vykdytojams taikomi II priede nustatyti tiksliniai standartai.
                              
                                 (*5)  2008 m. rugsėjo 29 d. Tarybos reglamentas (EB) Nr. 1005/2008, nustatantis Bendrijos sistemą, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti, iš dalies keičiantis reglamentus (EEB) Nr. 2847/93, (EB) Nr. 1936/2001 ir (EB) Nr. 601/2004 bei panaikinantis reglamentus (EB) Nr. 1093/94 ir (EB) Nr. 1447/1999 (OL L 286, 2008 10 29, p. 1).“;"
						
                           
                        
                              b)
                           
                           
                              2 dalis pakeičiama taip:
                              „2.   2 straipsnio 1a dalies a ir b punktuose nurodytos žvejybos atveju didelės ir labai didelės rizikos žvejybos laivams ir (arba) kitiems veiklos vykdytojams taikomi II priede nustatyti tiksliniai standartai.“
                           
                        
            
                  9)
               
               
                  I priedas išbraukiamas.
               
            
                  10)
               
               
                  II priedas pakeičiamas šio sprendimo I priedo tekstu.
               
            
                  11)
               
               
                  IV priedas pakeičiamas šio sprendimo II priedo tekstu.
               
            2 straipsnis
      Įgyvendinimo sprendimo 2012/807/ES pakeitimai
      Įgyvendinimo sprendimas 2012/807/ES iš dalies keičiamas taip:
      
                  1)
               
               
                  pavadinimas pakeičiamas taip:
                  
                     „2012 m. gruodžio 19 d. Komisijos įgyvendinimo sprendimas, kuriuo nustatoma specialioji pelaginių žuvų žvejybos šiaurės rytų Atlanto vandenyno vakarų vandenyse kontrolės ir inspektavimo programa“.
                  
               
            
                  2)
               
               
                  1 straipsnis pakeičiamas taip:
                  „1 straipsnis
                  Dalykas
                  Šiuo sprendimu nustatoma specialioji kontrolės ir inspektavimo programa, taikytina atlantinių skumbrių, atlantinių silkių, paprastųjų stauridžių, šiaurinių žydrųjų merlangų, smulkiadyglių saulažuvių, europinių ančiuvių, argentinų, europinių sardinių ir šprotų ištekliams ICES V, VI, VII, VIII ir IX parajonių ir CECAF 34.1.11 rajono ES vandenyse (toliau – vakarų vandenys).“
               
            
                  3)
               
               
                  3 straipsnio 2 dalies b punktas pakeičiamas taip:
                  
                              „b)
                           
                           
                              prievolių teikti ataskaitas, taikytinų žvejybos veiklai vakarų vandenyse, visų pirma užtikrinant užregistruotos ir ataskaitose pateiktos informacijos patikimumą;“.
                           
                        
            
                  4)
               
               
                  5 straipsnis pakeičiamas taip:
                  „5 straipsnis
                  Rizikos vertinimo procedūros
                  1.   Susijusios valstybės narės, taikydamos bendradarbiaujant su Europos žuvininkystės kontrolės agentūra (EFCA) nustatytą metodiką, įvertina riziką, susijusią su 1 straipsnyje nurodytais ištekliais ir rajonu (-ais).
                  2.   1 dalyje nurodyta rizikos vertinimo metodika užtikrinama, kad susijusi valstybė narė:
                  
                              a)
                           
                           
                              remdamasi ankstesne patirtimi bei visa turima aktualia informacija, įvertina reikalavimų nesilaikymo tikimybę ir galimas tokio nesilaikymo pasekmes;
                           
                        
                              b)
                           
                           
                              nustato rizikos lygį (pagal žvejybą ir išteklius, susijusį rajoną, metų laiką) remiantis pasikartojančiais atvejais (dažni, vidutinio dažnumo, reti, nėra) ir galimomis pasekmėmis (rimtos, reikšmingos, priimtinos arba nedidelės). Įvertintas rizikos lygis nurodomas kaip labai maža, maža, vidutinė, didelė arba labai didelė rizika.
                           
                        3.   Susijusios valstybės narės sudaro ir nuolat atnaujina savo laivų sąrašą ir jame nurodo bent didelės ir labai didelės rizikos laivus. Atnaujintas pagal riziką surūšiuotų laivų sąrašas naudojamas vykdant atitinkamas su jungtinės veiklos planu susijusias kampanijas.;
                  4.   1 straipsnyje nurodytame (-uose) rajone (-uose) žvejojančiam žvejybos laivui, plaukiojančiam su valstybės narės, kuri nėra susijusi valstybė narė, vėliava, arba ten pat žvejojančiam trečiosios šalies žvejybos laivui rizikos lygis priskiriamas vadovaujantis šio straipsnio 2 dalimi. Neturint informacijos ir laivo vėliavos valstybės valdžios institucijoms pagal 9 straipsnį nepateikus savo rizikos vertinimo, atlikto pagal 4 straipsnio 2 dalį ir šio straipsnio 3 dalį, rezultatų, kuriais remiantis nustatomas kitas rizikos lygis, tas laivas laikomas labai didelės rizikos žvejybos laivu.“
               
            
                  5)
               
               
                  7 straipsnis pakeičiamas taip:
                  „1.   Įgyvendindama jungtinės veiklos planą, jei taikoma, kiekviena susijusi valstybė narė pateikia EFCA rizikos vertinimo, atlikto pagal 5 straipsnio 2 dalį, rezultatus ir visų pirma įvertintų rizikos lygių ir atitinkamų inspektavimo tikslų sąrašą.“
               
            3 straipsnis
      Įsigaliojimas
      Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
      Jis taikomas nuo 2017 m. sausio 1 d.
      
         Priimta Briuselyje 2017 m. sausio 5 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 343, 2009 12 22, p. 1.
      
         (2)  2013 m. birželio 25 d. Komisijos įgyvendinimo sprendimas 2013/328/ES, kuriuo nustatoma specialioji atlantinių menkių, jūrinių plekšnių ir paprastųjų jūrų liežuvių išteklių žvejybos Kategato sąsiauryje, Šiaurės jūroje, Skagerako sąsiauryje, rytinėje Lamanšo sąsiaurio dalyje, vandenyse į vakarus nuo Škotijos ir Airijos jūroje kontrolės ir inspektavimo programa (OL L 175, 2013 6 27, p. 61).
      
         (3)  2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22).
      
         (4)  2014 m. spalio 20 d. Komisijos deleguotasis reglamentas (ES) Nr. 1395/2014, kuriuo nustatomas tam tikros mažųjų pelaginių žuvų žvejybos ir pramoninės žvejybos Šiaurės jūroje žuvų išmetimo į jūrą mažinimo planas (OL L 370, 2014 12 30, p. 35).
      
         (5)  2015 m. spalio 22 d. Komisijos deleguotasis reglamentas (ES) 2015/2440, kuriuo nustatomas tam tikrai priedugnio žuvų žvejybai Šiaurės jūroje ir ICES IIa kvadrato Sąjungos vandenyse taikomas žuvų išmetimo į jūrą mažinimo planas (OL L 336, 2015 12 23, p. 42).
      
         (6)  2012 m. gruodžio 19 d. Komisijos įgyvendinimo sprendimas 2012/807/ES, kuriuo nustatoma specialioji pelaginių rūšių žuvų žvejybos šiaurės rytų Atlanto vandenyno vakarų vandenyse kontrolės ir inspektavimo programa (OL L 350, 2012 12 20, p. 99).
      
         (7)  2015 m. spalio 28 d. Komisijos įgyvendinimo sprendimas (ES) 2015/1944, kuriuo iš dalies keičiamas Įgyvendinimo sprendimas 2012/807/ES, kuriuo nustatoma specialioji pelaginių rūšių žuvų žvejybos šiaurės rytų Atlanto vandenyno vakarų vandenyse kontrolės ir inspektavimo programa (OL L 283, 2015 10 29, p. 13).
      
         (8)  1998 m. kovo 30 d. Tarybos reglamentas (EB) Nr. 850/98 dėl žuvininkystės išteklių apsaugos, taikant technines priemones jūrų gyvūnų jaunikliams apsaugoti (OL L 125, 1998 4 27, p. 1).
      
         I PRIEDAS
         
            
               „II PRIEDAS
               PRIEDUGNIO RŪŠIŲ ŽUVIMS TAIKOMI TIKSLINIAI STANDARTAI
               1.   Inspektavimo operacijų jūroje (įskaitant priežiūrą iš oro, jei taikytina) skaičius
               
               Kasmet turi būti užtikrinami toliau nurodyti žvejybos laivų, kuriais vykdoma 2 straipsnio 1a dalies b ir c punktuose nurodyta žvejybos veikla ir žvejojami toje dalyje nurodyti ištekliai, inspektavimo jūroje tiksliniai standartai (1) tuo atveju, kai inspektavimas jūroje yra susijęs su žvejybos grandinės grandimi ir yra rizikos valdymo strategijos dalis.
               
                           Standartų per metus (*1)
                           
                        
                        
                           Pagal 5 straipsnio 2 dalį įvertintas žvejybos laivų rizikos lygis
                        
                     
                           Didelės rizikos
                        
                        
                           Labai didelės rizikos
                        
                     
                           Žvejybos veikla
                        
                        
                           Ne mažiau kaip 2,5 % žvejybos reisų, vykdomų didelės rizikos žvejybos laivais, kuriais vykdoma atitinkama žvejybos veikla, inspektavimas jūroje
                        
                        
                           Ne mažiau kaip 5 % žvejybos reisų, vykdomų labai didelės rizikos žvejybos laivais, kuriais vykdoma atitinkama žvejybos veikla, inspektavimas jūroje
                        
                     2.   Inspektavimo operacijų sausumoje (įskaitant dokumentų kontrolę ir inspektavimą uostuose arba pirminio pardavimo vietose) skaičius
               
               Kasmet turi būti užtikrinami toliau nurodyti žvejybos laivų ir kitų veiklos vykdytojų, vykdančių 2 straipsnio 1a dalies b ir c punktuose nurodytą žvejybos veiklą ir žvejojančių toje dalyje nurodytus išteklius, inspektavimo sausumoje (įskaitant dokumentų kontrolę ir inspektavimą uostuose arba pirminio pardavimo vietose) tiksliniai standartai (2) tuo atveju, kai inspektavimas sausumoje yra susijęs su žvejybos ir (arba) prekybos grandinės grandimi ir yra rizikos valdymo strategijos dalis.
               
                           Standartų per metus (*2)
                           
                        
                        
                           Žvejybos laivų ir (arba) kitų veiklos vykdytojų (pirmojo pirkėjo) rizikos lygis
                        
                     
                           Didelės rizikos
                        
                        
                           Labai didelės rizikos
                        
                     
                           Žvejybos veikla
                        
                        
                           Ne mažiau kaip 10 % viso kiekio, iškrauto iš didelės rizikos žvejybos laivų, inspektavimas uoste
                        
                        
                           Ne mažiau kaip 15 % viso kiekio, iškrauto iš labai didelės rizikos žvejybos laivų, inspektavimas uoste
                        
                     Inspektavimas, atliekamas po žuvų iškrovimo arba perkrovimo, visų pirma yra taikomas kaip papildoma kryžminės patikros priemonė siekiant įvertinti užregistruotos ir pateiktos informacijos apie sužvejotų ir iškrautų žuvų kiekius patikimumą.
               PELAGINIŲ RŪŠIŲ ŽUVIMS TAIKOMI TIKSLINIAI STANDARTAI
               1.   Inspektavimo operacijų jūroje (įskaitant priežiūrą iš oro, jei taikytina) skaičius
               
               Kasmet turi būti užtikrinami toliau nurodyti žvejybos laivų, kuriais vykdoma 2 straipsnio 1a dalies a punkte nurodyta žvejybos veikla ir žvejojami atlantinių silkių, atlantinių skumbrių, paprastųjų stauridžių, šiaurinių žydrųjų merlangų, norveginių menkučių, šprotų ir tobių ištekliai, inspektavimo jūroje tiksliniai standartai (3) tuo atveju, kai inspektavimas jūroje yra susijęs su žvejybos grandinės grandimi ir yra rizikos valdymo strategijos dalis.
               
                           Standartų per metus (*3)
                           
                        
                        
                           Pagal 5 straipsnio 2 dalį įvertintas žvejybos laivų rizikos lygis
                        
                     
                           Didelės rizikos
                        
                        
                           Labai didelės rizikos
                        
                     
                           Atlantinės silkės, atlantinės skumbrės ir paprastosios stauridės
                        
                        
                           Ne mažiau kaip 5 % žvejybos reisų, vykdomų didelės rizikos žvejybos laivais, kuriais vykdoma atitinkama žvejybos veikla, inspektavimas jūroje
                        
                        
                           Ne mažiau kaip 7,5 % žvejybos reisų, vykdomų labai didelės rizikos žvejybos laivais, kuriais vykdoma atitinkama žvejybos veikla, inspektavimas jūroje
                        
                     
                           Norveginės menkutės, šprotai ir tobiai
                        
                        
                           Ne mažiau kaip 2,5 % žvejybos reisų, vykdomų didelės rizikos žvejybos laivais, kuriais vykdoma atitinkama žvejybos veikla, inspektavimas jūroje
                        
                        
                           Ne mažiau kaip 5 % žvejybos reisų, vykdomų labai didelės rizikos žvejybos laivais, kuriais vykdoma atitinkama žvejybos veikla, inspektavimas jūroje
                        
                     
                           Šiauriniai žydrieji merlangai
                        
                        
                           Ne mažiau kaip 5 % žvejybos reisų, vykdomų didelės rizikos žvejybos laivais, kuriais vykdoma atitinkama žvejybos veikla, inspektavimas jūroje
                        
                        
                           Ne mažiau kaip 7,5 % žvejybos reisų, vykdomų labai didelės rizikos žvejybos laivais, kuriais vykdoma atitinkama žvejybos veikla, inspektavimas jūroje
                        
                     2.   Inspektavimo operacijų sausumoje (įskaitant dokumentų kontrolę ir inspektavimą uostuose arba pirminio pardavimo vietose) skaičius
               
               Kasmet turi būti užtikrinami toliau nurodyti žvejybos laivų ir kitų veiklos vykdytojų, kuriais vykdoma 2 straipsnio 1a dalies a punkte nurodyta žvejybos veikla ir žvejojami atlantinių silkių, atlantinių skumbrių, paprastųjų stauridžių, šiaurinių žydrųjų merlangų, norveginių menkučių, šprotų ir tobių išteklius, inspektavimo sausumoje (įskaitant dokumentų kontrolę ir inspektavimą uostuose arba pirminio pardavimo vietose) tiksliniai standartai (4) tuo atveju, kai inspektavimas jūroje yra susijęs su žvejybos ir (arba) prekybos grandinės grandimi ir yra rizikos valdymo strategijos dalis.
               
                           Standartų per metus (*4)
                           
                        
                        
                           Žvejybos laivų ir (arba) kitų veiklos vykdytojų (pirmojo pirkėjo) rizikos lygis
                        
                     
                           Didelės rizikos
                        
                        
                           Labai didelės rizikos
                        
                     
                           Atlantinės silkės, atlantinės skumbrės ir paprastosios stauridės
                        
                        
                           Ne mažiau kaip 5 % viso kiekio, iškrauto iš didelės rizikos žvejybos laivų, inspektavimas uoste
                        
                        
                           Ne mažiau kaip 7,5 % viso kiekio, iškrauto iš labai didelės rizikos žvejybos laivų, inspektavimas uoste
                        
                     
                           Norveginės menkutės, šprotai ir tobiai
                        
                        
                           Ne mažiau kaip 2,5 % viso kiekio, iškrauto iš didelės rizikos žvejybos laivų, inspektavimas uoste
                        
                        
                           Ne mažiau kaip 5 % viso kiekio, iškrauto iš labai didelės rizikos žvejybos laivų, inspektavimas uoste
                        
                     
                           Šiauriniai žydrieji merlangai
                        
                        
                           Ne mažiau kaip 5 % viso kiekio, iškrauto iš didelės rizikos žvejybos laivų, inspektavimas uoste
                        
                        
                           Ne mažiau kaip 7,5 % viso kiekio, iškrauto iš labai didelės rizikos žvejybos laivų, inspektavimas uoste
                        
                     Inspektavimas, atliekamas po žuvų iškrovimo arba perkrovimo, visų pirma yra taikomas kaip papildoma kryžminės patikros priemonė siekiant įvertinti užregistruotos ir pateiktos informacijos apie sužvejotų ir iškrautų žuvų kiekius patikimumą.“
            
         
         
            (1)  Laivų, kurie per vieną žvejybos reisą jūroje praleidžia mažiau nei 24 valandas, inspektavimo tiksliniai standartai pagal rizikos valdymo strategiją gali būti sumažinti perpus.
         
            (*1)  Išreikšta žvejybos reisų, per metus įvykdytų atitinkamame rajone didelės/labai didelės rizikos žvejybos laivais, procentine dalimi.
         
            (2)  Laivų, kurie per vieną iškrovimo operaciją iškrauna mažiau nei 10 tonų, inspektavimo tiksliniai standartai pagal rizikos valdymo strategiją gali būti sumažinti perpus.
         
            (*2)  Išreikšta kiekio, per metus iškrauto iš didelės/labai didelės rizikos žvejybos laivų, procentine dalimi.
         
            (3)  Žr. 1 išnašą.
         
            (*3)  Išreikšta žvejybos reisų, per metus įvykdytų atitinkamame rajone didelės / labai didelės rizikos žvejybos laivais, procentine dalimi (kai žvejojama atitinkamo tinklo akių dydžio įrankiais, skirtais rūšims, kurios yra tikslinės rūšys).
         
            (4)  Žr. 2 išnašą.
         
            (*4)  Išreikšta kiekio, per metus iškrauto iš didelės/labai didelės rizikos žvejybos laivų, procentine dalimi.
      
      
         II PRIEDAS
         
            
               „IV PRIEDAS
               
                  VERTINIMO ATASKAITŲ TURINYS
               
               I.   [Susijusios valstybės narės] vykdytos kontrolės, inspektavimo ir reikalavimų vykdymo užtikrinimo veiklos jūroje ir sausumoje duomenys
               
               
                  1 lentelė
               
               
                  Inspektavimo veiklos jūroje analizė
               
               
                           Patruliuota dienų
                        
                        
                           Inspektavimo operacijų skaičius (iš viso / labai didelės / didelės rizikos)
                        
                        
                           Patvirtintų aptiktų šiurkščių pažeidimų skaičius (iš viso / labai didelės / didelės rizikos)
                        
                        
                           Šiurkščių pažeidimų vidurkis (patvirtinti pažeidimai / inspektavimo operacijos)
                        
                        
                           Šiurkščių pažeidimų procentinė dalis mažos ir vidutinės rizikos laivuose (pažeidimai / inspektavimo operacijos)
                        
                        
                           Šiurkščių pažeidimų procentinė dalis didelės ir labai didelės rizikos laivuose (pažeidimai / inspektavimo operacijos)
                        
                     
                           Numatyta
                        
                        
                           Atlikta
                        
                     
                           30 (*)
                        
                        
                           30
                        
                        
                           100/70/30
                        
                        
                           4/3/1
                        
                        
                           4:100 = 4 %
                        
                        
                           3:70 = 4,3 %
                        
                        
                           1:30 = 3,3 %
                        
                     
                  
               
                  2 lentelė
               
               
                  Inspektavimo veiklos sausumoje analizė
               
               
                           Inspektoriai/dienos sausumoje
                        
                        
                           Inspektavimo operacijų skaičius (iš viso / labai didelės / didelės rizikos)
                        
                        
                           Patvirtintų aptiktų šiurkščių pažeidimų skaičius (iš viso / labai didelės / didelės rizikos)
                        
                        
                           Šiurkščių pažeidimų vidurkis (patvirtinti pažeidimai / inspektavimo operacijos)
                        
                        
                           Šiurkščių pažeidimų procentinė dalis mažos ir vidutinės rizikos laivuose (pažeidimai / inspektavimo operacijos)
                        
                        
                           Šiurkščių pažeidimų procentinė dalis didelės ir labai didelės rizikos laivuose (pažeidimai / inspektavimo operacijos)
                        
                     
                           Numatyta
                        
                        
                           Atlikta
                        
                     
                           200 (*1)
                           
                        
                        
                           200
                        
                        
                           400/350/50
                        
                        
                           40/30/10
                        
                        
                           40:400 = 10 %
                        
                        
                           30:350 = 8,6 %
                        
                        
                           10:50 = 20 %
                        
                     II.   Tikslinių standartų, kuriais siekiama didesnio atitikties lygio, analizė
               
               Jei valstybė narė taiko šio sprendimo 8 straipsnio 3 dalyje nurodytus alternatyvius tikslinius standartus, pateikiama toliau nurodyta informacija.
               
                  3 lentelė
               
               
                  Didesnio atitikties lygio pasiekimas
               
               
                           Su veikla susijusios grėsmės / rizikos / laivų segmento apibūdinimas
                        
                        
                           Labai didelė rizika / didelė rizika / vidutinė rizika / maža rizika / labai maža rizika
                           
                                       —
                                    
                                    
                                       Grėsmės / rizikos lygis metų pradžioje, išreikštas atitikties lygiu
                                    
                                 
                                       —
                                    
                                    
                                       Didesnio atitikties lygio tikslas
                                    
                                 
                                       —
                                    
                                    
                                       Grėsmės / rizikos lygis metų pabaigoje, išreikštas atitikties lygiu
                                    
                                 
                                       —
                                    
                                    
                                       Inspektavimo operacijų skaičius
                                    
                                 
                                       —
                                    
                                    
                                       Aptiktų šiurkščių pažeidimų skaičius
                                    
                                 
                                       —
                                    
                                    
                                       
                                          Ex-post analizė, paaiškinimas tuo atveju, jei tikslinis atitikties lygis nebuvo pasiektas
                                    
                                 
                     III.   Kitos inspektavimo ir kontrolės veiklos – perkrovimo, priežiūros iš oro, importo ir (arba) eksporto – taip pat kitų veiksmų, tokių kaip mokymas ar informacinės sesijos, skirtų padėti užtikrinti, kad žvejybos laivai ir kiti veiklos vykdytojai laikytųsi reikalavimų, analizė
               
               IV.   Pasiūlymas (-ai), kaip padidinti kontrolės, inspektavimo ir reikalavimų vykdymo užtikrinimo veiklos veiksmingumą (kiekvienoje susijusioje valstybėje narėje)“
               
            
         
         
            (*1)  1 ir 2 lentelių 2 eilutėje pateikiamas pavyzdys, kad būtų lengviau užpildyti lentelę.